Stručna suradnica – pedagoginja Srednje škole Čakovec Antonija Vnučec sudjelovala je od 2. – 5. ožujka 2025. na razmjeni stručnih iskustva (job shadowing) u Srednjoj gozdarskoj, lesarskoj i zdravstvenoj šoli u Postojni u Sloveniji.

Pedagoginja je imala prilike upoznati upoznala se s organizacijom škole i njenim funkcioniranjem. S mentoricom koja radi posao savjetnice u školi izmijenila je iskustva u radu. Teme oko kojih su najviše razmjenjivale iskustva su rad s učenicima s teškoćama te načini i metode rada s njima. S mentoricom je sudjelovala u jednom individualnom savjetovanju razrednice oko podrške učenici i roditelju koji se s susreću s poremećajima prehrane. Također je imala prilike upoznati načine rada u učeničkom doma uz savjetnicu koja radi u toj ustanovi. Međusobno su usporedile sličnosti i razlike u radu učeničkih domova te je mogla upoznati različite mjere poticanja i motiviranja učenika koje su izvrsno prihvaćene od strane učenika. Posebno su dotakle organizacije slobodnog vremena učenika koji žive u učeničkom domu.

Dobila je priliku izmijeniti iskustva i sa školskom savjetnicom koja radi u gimnaziji. Kolegice su usporedila slovenske i hrvatske gimnazijske programe. Također su podijelile probleme s kojima se najčešće susreću u radu s učenicima i roditeljima, te su se posebno dotakle tema o učenicima migrantima i inojezičarima te kako raditi s njima.

Na ovom dragocjenom iskustvu podjele i usporedbe stručnih znanja i kompetencija uvidjela je da svojim učenicima pružamo izvrsno okruženje i pedagoško-socijalna podršku. Poboljšala je svoje kompetencije za rad s učenicima s teškoćama, s učenicima u učeničkom domu te s učenicima kojima je potrebna dodatna podrška jer dolaze iz sredina koje su različite od naše. Također je mogla kritički promišljati o dva školska sustava, te o prednostima, nedostacima, sličnostima i razlikama jednog i drugog sustava. Razvijala je svoje organizacijske komunikacijske vještine kroz planiranje i dogovaranje ovog programa i aktivnosti u njemu. Utvrdila je i svoje poznavanje slovenskog jezika kroz izravnu komunikaciju na tom jeziku.





